ราฟาเอล เบนิเตซ

ราฟาเอล "ราฟา" เบนิเตซ เมาเดส (; เกิด 16 เมษายน ค.ศ. 1960) เป็นผู้จัดการทีมฟุตบอลชาวสเปน ราฟาเป็นอดีตผู้จัดการทีมบาเลนเซีย, ลิเวอร์พูล, อินเตอร์มิลาน, เชลซี, นาโปลี, เรอัลมาดริด,"ราฟา" เซ็น 3 ปีคุมทัพ "ชุดขาว" จากผู้จัดการออนไลน์ นิวคาสเซิลยูไนเต็ด และเอฟเวอร์ตัน เบนิเตซเป็นผู้จัดการทีมคนเดียวในประวัติศาสตร์ที่คุมทีมคว้าแชมป์ยูฟ่าคัพ, ยูฟ่าแชมเปียนส์ลีก, และแชมป์ฟีฟ่าคลับเวิลด์คัพ

 ประวัติ 
เบนิเตซ เกิดเมื่อวันที่ 16 เมษายน ค.ศ. 1960 ที่กรุงมาดริด ประเทศสเปน เป็นผู้จัดการทีมฟุตบอลชาวสเปน และเป็นอดีตนักฟุตบอล เขาได้มาเป็นผู้จัดการทีมลิเวอร์พูลตั้งแต่เดือนกรกฎาคมปี 2004 และในวันที่ 2 กรกฎาคม 2004 เบนิเตซได้เซ็นสัญญาเป็นระยะเวลาสี่ปีกับสโมสรลิเวอร์พูล เขาเคยเป็นผู้จัดการทีมบาเลนเซียมาก่อน นอกจากนั้นยังเคยคุมทีมในลาลิกาถึงห้าทีม เบนิเตซกลายมาเป็นผู้จัดการทีมที่ประสบความสำเร็จที่สุดของบาเลนเซีย หลังจากเพิ่งเข้าทำงานกับทีมได้เพียงสามฤดูกาล

ในปี 2002 เขานำทีมคว้าแชมป์ลาลิกาได้เป็นครั้งแรกหลังจากปี 1971 และในปี 2004 เขาพาลูกทีมคว้าดับเบิลแชมป์ คือแชมป์ลาลิกา และแชมป์ยูฟ่าคัพ อีกด้วย หลังจากนั้นในปี 2005 เขาได้พาลิเวอร์พูลคว้าแชมป์ยูฟ่าแชมเปียนส์ลีกและแชมป์ซูเปอร์คัพ นอกจากนั้นเขายังพาลูกทีมคว้าแชมป์เอฟเอคัพ และแชมป์คอมมิวนิตี้ ชิลด์ได้ในปี 2006

เบนิเตซกลายเป็นผู้จัดการทีม คนที่สามตามหลัง บ็อบ เพสลีย์ และ โชเซ มูรีนโย ซึ่งสามารถพาทีมคว้าแชมป์ยูฟ่าคัพและยูฟ่าแชมเปียนส์ลีกได้ในปีเดียวกัน และยังเป็นผู้จัดการทีมคนแรกที่สามารถนำทั้งสองทีมคว้าแชมป์ข้างต้นได้ เขาได้มาเป็นผู้จัดการทีมคนที่สองของลิเวอร์พูล หลังจากโจ ฟาแกน ที่สามารถนำทีมคว้าแชมป์ยูฟ่าคัพและยูฟ่าแชมเปียนส์ลีกได้ในการคุมทีมครั้งแรกของเขา นอกจากนี้เบนิเตซยังได้รับรางวัลอื่น ๆ อีกมาก เช่นรางวัลผู้จัดการทีมยอดเยี่ยมแห่งปีของ Don Balón และ El País ในปี 2002 และในปี 2005 เขาได้รับเลือก ให้เป็นผู้จัดการทีมยอดเยี่ยมแห่งปีโดย Seven Stars Sport

เบนิเตซประสบความสำเร็จอย่างมาก ทั้งที่บาเลนเซียและลิเวอร์พูล ด้วยนักเตะคุณภาพระดับโลกอยู่ในทีม นอกจากนี้เขายังได้เซ็นสัญญากับนักเตะฝีเท้าเยี่ยมอย่าง ชาบี อาลอนโซ และ เฟร์นันโด ตอร์เรส อีกด้วย และความสำเร็จทั้งที่สเปนและอังกฤษทำให้ชื่อเสียงมาสู่ตัวเขา โดยได้เป็นหนี่งในผู้จัดการทีมที่ดีที่สุดในยุโรป

ในปลายปี 2012 ได้รับแต่งตั้งให้เป็นผู้จัดการทีมเชลซี แทนที่โรแบร์โต ดี มัตเตโอ ที่ถูกปลดออกไป จนกระทั่งจบฤดูกาล ทันใจ!! เชลซีประกาศตั้ง 'ราฟา' คุมทีมจนจบซีซั่น จากไทยรัฐ

หลังจากนั้นได้เป็นผู้จัดการทีมนาโปลี ในเซเรียอา ประเทศอิตาลี และได้เป็นผู้จัดการทีมเรอัลมาดริด ในลาลิกา ประเทศสเปน แต่ทว่าได้เป็นเพียงแค่ 7 เดือนเท่านั้น ในต้นปี 2016 ก็ถูกปลดออก เนื่องจากผลงานไม่ดี และเป็นซีเนดีน ซีดาน ที่รับหน้าที่ต่อ  ชุดขาวเด้งฟ้าผ่า "ราฟา" ตั้ง "ซีดาน" คุมต่อ จากผู้จัดการออนไลน์

ในวันที่ 11 มีนาคม 2016 เบนิเตซได้รับแต่งตั้งให้เป็นผู้จัดการทีมนิวคาสเซิลยูไนเต็ด แทนที่สตีฟ แม็คคลาเรนที่ถูดปลดออกไปก่อนหน้านี้ หลังสิ้นสุดสัญญาการเป็นผู้จัดการทีมให้กับนิวคาสเซิลยูไนเต็ด เขาก็ย้ายไปเป็นผู้จัดการทีมต้าเหลียนยี่ฝาง ในไชนีสซูเปอร์ลีก

 ชีวิตครอบครัว 
เบนิเตซเกิดมาในครอบครัวที่มีฐานะปานกลางในกรุงมาดริด พ่อของเขา ฟรันซิสโก เบนิเตซ เป็นผู้จัดการโรงแรมแห่งหนึ่ง ส่วนแม่ของเขา โรซารีโอ เป็นนางพยาบาล แม่ของเขาเป็นแฟนฟุตบอลทีมเรอัลมาดริดตัวยง ในขณะที่พ่อของเขา เป็นแฟนฟุตบอลของทีมอัตเลติโกเดมาดริด ฟรันซิสโกเสียชีวิตลงเมื่อเดือนธันวาคม ปี 2005 ในขณะที่เบนิเตซพาทีมไปสู้ศึกชิงแชมป์สโมสรโลกที่ประเทศญี่ปุ่น

เบนิเตซเป็นลูกชายคนกลาง พี่ชายของเขาที่ชื่อฟรันซิสโกเช่นกัน เกิดในปี 1959 ในขณะที่น้องสาวของเขาชื่อโรซารีโอ เกิดหลังหลังจากเขาเจ็ดปีด้วยกัน ฟรานซิสโก และโรซารีโอเข้าศึกษาคณะสัตวแพทยศาสตร์เหมือนกัน และต่อมาโรซารีโอก็ได้เป็นสัตวแพทย์

ในปี 1998 เบนิเตซแต่งงานกับมาเรีย เด มอนต์เซร์รัต ซึ่งเป็นนักกฎหมายที่เกิดในเมืองโอว์เรนเซ พวกเขามีลูกสาวด้วยกันสองคน โดยเกลาเดียเกิดที่กรุงมาดริดในปี 1999 และน้องสาวของเธอ อากาตาเกิดที่เมืองบาเลนเซียในปี 2002

 เกียรติประวัติ 
 นักฟุตบอล 
 ปาร์ลา
 Tercera División 1 สมัย : 1981-82

 ผู้จัดการทีม 
200px|thumb|เบนิเตซกับลิเวอร์พูลใน ค.ศ. 2009

 เรอัลมาดริดเยาวชนอายุไม่เกิน 19 ปี
 ลาลิกาเยาวชน 1 สมัย : 1992-93
 โกปาเดลเรย์เยาวชน 2 สมัย : 1990-91, 1992-93

 เอซเตรมาดูรา
 พาทีมเลื่อนชั้นจากเซกุนดาดิบิซิออน 1 ครั้ง : 1997-98

 เตเนรีเฟ
 พาทีมเลื่อนชั้นจากเซกุนดาดิบิซิออน 1 ครั้ง : 2000-01

 บาเลนเซีย
 ลาลิกา 2 สมัย : 2001-02, 2003-04
 ยูฟ่าคัพ 1 สมัย : 2003-04

 ลิเวอร์พูล
 เอฟเอคัพ 1 สมัย : 2005-06
 คอมมิวนิตีชีลด์ 1 สมัย : 2006
 ยูฟ่าแชมเปียนส์ลีก 1 สมัย : 2004-05
 ยูฟ่าซูเปอร์คัพ 1 สมัย : 2005

 อินเตอร์มิลาน
 ซูแปร์โกปปาอีตาเลียนา 1 สมัย : 2010
 ฟีฟ่าคลับเวิลด์คัพ 1 สมัย : 2010

 เชลซี
 ยูฟ่ายูโรปาลีก 1 สมัย : 2012-13

 นาโปลี
 โกปปาอีตาเลีย 1 สมัย : 2013-14
 ซูแปร์โกปปาอีตาเลียนา 1 สมัย : 2014

 อ้างอิง 

แหล่งข้อมูลอื่น

หมวดหมู่:ผู้จัดการทีมฟุตบอลชาวสเปน
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมฟุตบอลในลาลิกา
หมวดหมู่:นักกีฬาจากมาดริด
หมวดหมู่:ผู้จัดการทีมสโมสรฟุตบอลเรอัลมาดริด
หมวดหมู่:ผู้จัดการทีมสโมสรฟุตบอลเชลซี
หมวดหมู่:ผู้จัดการทีมสโมสรฟุตบอลลิเวอร์พูล
หมวดหมู่:ผู้จัดการทีมสโมสรกีฬาฟุตบอลนาโปลี
หมวดหมู่:ผู้จัดการทีมสโมสรฟุตบอลอินแตร์นาซีโอนาเลมีลาโน
หมวดหมู่:ผู้จัดการทีมสโมสรฟุตบอลเอฟเวอร์ตัน
หมวดหมู่:ผู้จัดการทีมในชุดชนะเลิศเอฟเอคัพ
หมวดหมู่:ผู้จัดการทีมในชุดชนะเลิศยูฟ่าแชมเปียนส์ลีก
หมวดหมู่:ผู้จัดการทีมในชุดชนะเลิศยูฟ่ายูโรปาลีก